**OSNOVNO ZDRAVSTVO GORENJSKE**

**Gosposvetska ulica 9, 4000 Kranj**

Matična številka: 5165792

Davčna številka: SI90714237

ki ga zastopa direktor zavoda, Jože Veternik, univ. dipl. ekon.

(v nadaljnjem besedilu: naročnik)

In

**.....................................................................................................................**

Matična številka:...........................................................................................

Davčna številka:...................................................................

TRR:……………………, odprt pri ………………….

ki ga zastopa:.................................................................................................

(v nadaljevanju: dobavitelj)

# POGODBO O DOBAVI IN VZDRŽEVANJU RTG APARATA

**št. JN\_03/2018**

1. člen

Pogodbeni stranki ugotavljata, da je bil dobavitelj izbran kot najugodnejši ponudnik v postopku oddaje javnega naročila na podlagi 40. člena Zakona o javnem naročanju (Uradni list RS, št. 91/15 in 14/18, Uradni list Evropske unije, št. 307/15, 337/17, v nadaljevanju ZJN-3) za dobavo, postavitev in vzdrževanje RTG aparata.

Javno naročilo je bilo objavljeno na portalu JN pod oznako \_\_\_\_\_\_\_\_\_\_\_\_ dne\_\_\_\_\_\_\_\_\_\_\_\_\_\_\_\_\_\_.

Sredstva za izvedbo pogodbe ima naročnik za leto 2018 zagotovljena v Finančnem načrtu za leto 2018, v prihodnjih letih pa se zagotavljajo skladno s sprejetimi Finančnimi načrti za posamezno leto.

**PREDMET POGODBE**

# člen

S to pogodbo naročnik odda, dobavitelj pa sprejme v dobavo RTG aparat \_\_\_\_\_\_\_\_\_\_\_\_\_\_\_\_\_\_\_\_ z vključenim celotnim garancijskim in pogarancijskim vzdrževanjem za dobo 5 let od dobave RTG aparata, skladno z veljavnimi predpisi, tehnično dokumentacijo in ponudbo dobavitelja z dne \_\_\_\_\_\_\_\_\_\_ ter razpisno dokumentacijo naročnika, ki so sestavni del te pogodbe.

Predmet pogodbe je tudi postavitev z zagonom RTG aparata.

RTG aparat se dobavi, postavi in vzdržuje na lokaciji naročnika OZG, OE ZD Kranj, Gosposvetska ul. 10, Kranj.

**CENA**

# člen

Cena za dobavo, postavitev in zagon RTG aparata z vključenim garancijskim in pogarancijskim vzdrževanjem v prvih 5 letih od dobave, znaša \_\_\_\_\_ EUR brez DDV, oziroma \_\_\_\_\_\_\_\_ EUR z DDV.

Cena je fiksna in vključuje vse stroške dobave in postavitve RTG aparata, torej ceno RTG aparata, stroške carine in ostale uvozne stroške, stroške skladiščenja, dostave, postavitve, priklopa ter strošek izobraževanja naročnikovega kadra. V ceni je vključeno tudi celotno vzdrževanje v prvih dveh letih od dobave RTG aparata ter redni letni servisi v prvih treh letih po izteku garancijske dobe. Naročnik ne bo priznaval nobenih dodatnih stroškov. Cena se lahko spremeni le v primeru dodatnih zahtev naročnika.

Dobavitelj bo zagotavljal redni letni servis aparata po navodilih proizvajalca za ceno \_\_\_\_\_\_\_ EUR brez DDV.

Dobavitelj bo zagotavljal vzdrževanje aparata po cenah, ki so navedene v ponudbi z dne \_\_\_\_\_\_\_\_\_\_, in sicer:

|  |  |  |  |  |
| --- | --- | --- | --- | --- |
|  | EM | KOLIČINA | CENA  brez DDV za EM | Vrednost za ponudbeno količino brez DDV |
| **Vrednost vzdrževanja na poziv v obsegu 10 ur** | **1 ura** | **10** |  |  |

Cene vzdrževanja bodo nespremenjene ves čas trajanja pogodbenega razmerja in zajemajo vse stroške (zamudo časa, prihod na lokacijo, popravilo oziroma zamenjavo,…).

Strošek vzdrževanja aparata za celotno obdobje trajanja pogodbe je naročniku v času sklepanja pogodbe objektivno neugotovljiv. Za potrebe sklepanja te pogodbe pa naročnik ocenjuje skupno pogodbeno vrednost, ki zajema ceno aparata, strošek rednih letnih servisov za obdobje 5 let in strošek za vzdrževanje na poziv v obsegu 10 ur, na \_\_\_\_\_\_\_\_\_\_\_\_ EUR brez DDV oziroma \_\_\_\_\_\_\_\_\_EUR z DDV.

**DOBAVA IN POSTAVITEV**

1. člen

Dobavitelj bo RTG aparat dostavil in postavil ter izvedel vse v razpisu in ponudbi predvidene aktivnosti do polne uporabnosti aparata v **roku 60 dni od podpisa pogodbe**.

Dobavitelj pride v zamudo, če RTG aparata ne dobavi do roka, določenega v tej pogodbi. V tem primeru ima naročnik pravico obračunati pogodbeno kazen v skladu s to pogodbo.

Dobavitelj ima pravico do podaljšanja pogodbenih rokov v naslednjih primerih:

\* dogodki, ki so posledica višje sile,

\* prekinitev izvajanja del na zahtevo naročnika,

\* v primeru, da zamuda nastane kot posledica sprememb ali motenj v carinskem postopku, tako v Republiki Sloveniji kot v tujini (dogodki, na katere dobavitelj ne more vplivati).

Dodatek k pogodbi o spremembi pogodbenega roka mora biti sklenjen v pisni obliki.

Dobavitelj mora spremembo pogodbenega roka predlagati naročniku najkasneje v treh dneh, ko izve za vzrok, zaradi katerega se lahko rok podaljša, sicer izgubi pravico do podaljšanja roka.

**PREVZEM RTG APARATA**

1. člen

Dobavitelj je dolžan naročniku dobaviti RTG aparat ustrezne kvalitete, v skladu z razpisno in ponudbeno dokumentacijo, pravili stroke in veljavnimi predpisi. Dobavitelj odgovarja za strokovno, kvalitetno in funkcionalno pravilnost prevzetega RTG aparata.

Dobavitelj se zavezuje uskladiti dan prevzema RTG aparata z odgovorno osebo naročnika. Ob prevzemu je dobavitelj dolžan izvesti predstavitev delovanja RTG aparata in izobraziti naročnikov kader za varno in učinkovito delo z RTG aparatom. O prevzemu se sestavi zapisnik, ki ga podpišeta odgovorni osebi naročnika in dobavitelja.

Prevzem del potrdi odgovorna oseba naročnika s podpisom predajnega zapisnika, ki ga pripravi dobavitelj, po uspešnem preteku poskusnega obratovanja.

Šteje se, da je poskusno obratovanje končano, ko s strani naročnika pooblaščena oseba z aparatom nemoteno dela 10 delovnih dni.

Dobavitelj je dolžan ob prevzemu RTG aparata naročniku izročiti vso zahtevano dokumentacijo navedeno v razpisni dokumentaciji.

1. člen

Ob prevzemu je naročnik dolžan morebitne očitne napake grajati nemudoma. Grajane napake se vpišejo v zapisnik in se jih dobavitelj zaveže odpraviti najkasneje v roku, ki ga bosta stranki določili po opravljenem ogledu.

Za končni rok dobave se šteje dan, ko so opravljena vsa dela v zvezi z dobavo in postavitvijo ter so odpravljene vse pomanjkljivosti po zapisniku o tehničnem in kvalitetnem prevzemu.

Prevzem RTG aparata se ne opravi, če RTG aparat ni izdelan v zahtevani kvaliteti. RTG aparat bo zavrnjen tudi, če bo odstopal od zahtevanih pogojev iz razpisne dokumentacije oziroma tehnične dokumentacije, zaradi česar bo dobavitelj prišel v zamudo. V tem primeru ima naročnik pravico obračunati pogodbeno kazen v skladu s to pogodbo.

Dobavitelj jamči za skrite napake 120 dni po opravljenem prevzemu RTG aparata. O takšnih odstopanjih naročnik dobavitelja obvesti s pisno reklamacijo.

**OBVEZNOSTI DOBAVITELJA**

1. člen

Dobavitelj je dolžan:

* pripraviti vso potrebno dokumentacijo za prevzem in skupaj z odgovornimi osebami naročnika izvesti prevzem;
* po postavitvi aparata izvesti predpisane postopke testnega zagona;
* izvesti izobraževanje vseh zaposlenih pri naročniku za varno, funkcionalno in pravilno delo z aparaturo in vsem zaposlenim izstaviti potrdilo kot dokazilo o usposobljenosti za delo z aparaturo;
* nuditi naročniku vso potrebno pomoč pri prijavi RTG aparata na ustreznih registracijskih organih.

**OBVEZNOSTI NAROČNIKA**

1. člen

Naročnik je dolžan:

* zagotoviti prisotnost osebja, ki bo uporabljalo aparat, na izobraževanjih;
* sodelovati z dobaviteljem pri prevzemu RTG aparata.

**VZDRŽEVANJE in GARANCIJA**

1. člen

Dobavitelj odgovarja za kvaliteto RTG aparata in za njegovo strokovno, kvalitetno in funkcionalno pravilnost oziroma pravilno delovanje ter daje garancijo za njegovo kvaliteto in pravilno delovanje za obdobje **24 mesecev,** ki prične teči z dnem podpisa primopredajnega zapisnika.

V garancijski dobi mora dobavitelj zagotoviti brezplačno garancijsko vzdrževanje in servisiranje v skladu z zahtevami proizvajalca, vključno z rednim letnim servisom RTG aparata. V tem času mora na lastne stroške odpraviti vse morebitne napake in okvare, ki bi nastale ob normalni uporabi aparata. V ceno aparata je vključen prihod serviserja na lokacijo, izvedba servisa, ves potrošni material potreben za servis in izdaja potrdila o tehnični brezhibnosti.

~~V primeru, da RTG aparata ne bo mogoče popraviti, mora ponudnik RTG aparat zamenjati z novim~~. V primeru, da RTG aparata v času garancijske dobe ne bo mogoče popraviti, mora ponudnik RTG aparat zamenjati z novim.

Če je bil posamezen del opreme v garancijskem roku zamenjan ali bistveno popravljen, začne za ta del opreme teči garancijski rok znova. V kolikor napaka ni odpravljena v zakonskem roku ali se enaka napaka na aparatu in opremi ponovi najmanj trikrat, je prodajalec dolžan aparat in/ali opremo zamenjati za novi aparat in/ali opremo, ki brezhibno deluje na lastne stroške. Garancijska doba za zamenjan aparat in/ali opremo začne teči od dneva zapisniškega prevzema zamenjanega dela.

1. člen

Servisna služba mora biti zagotovljena v Sloveniji.

~~Prijava okvar je možna v delovnem času servisa (to je od ponedeljka do petka od \_\_\_\_\_\_\_ do \_\_\_\_\_\_\_ ure) na tel. \_\_\_\_\_\_\_\_\_\_\_\_\_ oziroma na e-naslov \_\_\_\_\_\_\_\_\_\_\_\_\_\_\_\_\_\_\_\_.~~

»Prijava napake mora biti izvedena pisno na elektronski naslov \_\_\_\_\_\_\_\_\_\_\_\_\_\_ ali telefonsko, v tem primeru pa ji mora slediti pisna potrditev prijave napake, na dogovorjen elektronski naslov. Pri prijavi okvare je potrebno navesti: a) ime naročnika in ime osebe, ki okvaro prijavlja, b) lokacijo naprave, c) vrsto in tip naprave v okvari, d) opis okvare.«

1. člen

Dobavitelj zagotavlja dostopnost serviserja od ponedeljka do petka od 7:00 do 17:00 ure.

~~Dobavitelj zagotavlja odzivni čas servisne službe največ v roku 6 ur po prijavi okvare, ki jo naročnik izvede telefonsko preko klicnega centra ponudnika v naročnikovem delovnem času (ki je od ponedeljka do petka od 7:00 do 20:00 ure, ob sobotah od 7:00 do 12:00 ure). Serviser je dolžan pričeti z odpravljanjem napake v roku največ 6 ur od prejema obvestila in manjše napake odpraviti v roku 1 delovnega dne, večje napake pa v roku 2 delovnih dni po prejemu obvestila s strani naročnika.~~

» Serviser je dolžan pričeti z odpravljanjem napake v roku največ 6 ur od prijave napake, vendar znotraj naročnikovega delovnega časa, ki je od ponedeljka do petka od 6:30 do 19:30 ure. Serviser je dolžan napake odpraviti v roku 2 delovni dni od prijave napake s strani naročnika.«

V primeru, da je za popravilo potrebna dobava rezervnega dela iz tujine, mora biti napaka odpravljena najkasneje v 7 delovnih dneh po prejemu obvestila s strani naročnika.

Dobavitelj servis oziroma vzdrževanje izvaja v skladu z navodili proizvajalca RTG aparata, v skladu z veljavnimi predpisi in standardi ter s skrbnostjo dobrega strokovnjaka.

V primeru, da dobavitelj pomanjkljivosti ne odpravi v zgoraj navedenih rokih, se pogodbeni stranki lahko dogovorita za nov rok odprave napak. Če dobavitelj ne odpravi napak v dogovorjenem roku, jih je upravičen odpraviti naročnik in to na račun dobavitelja. Za pokritje teh stroškov mora dobavitelj ob prevzemu RTG aparata naročniku izročiti bančno garancijo kot je določeno v tej pogodbi.

Vsi transportni in drugi stroški v zvezi s popravilom bremenijo dobavitelja.

1. člen

Pri servisiranju oziroma vzdrževanju lahko dobavitelj dele RTG aparata zamenja oziroma nadomesti samo z originalnimi rezervnimi oziroma nadomestnimi deli. Po poteku garancijske dobe jih zaračuna po svojem veljavnem ceniku. Dobavitelj mora pred izvedbo zamenjave posameznega dela aparata, ki znaša več kot 400,00 EUR o tem seznaniti odgovorno osebo naročnika in pridobiti njegovo potrditev.

Dobavitelj je dolžan vzdrževanje, servis in originalne rezervne oziroma nadomestne dele zagotavljati še 10 let po dobavi RTG aparata.

**ODGOVORNOST**

1. člen

Dobavitelj je naročniku odškodninsko odgovoren za škodo, ki jo povzroči med izvrševanjem pogodbenih obveznosti, za vso škodo, ki bi nastala naročniku zaradi napak, nedelovanja ali nepravilnega delovanja predmeta pogodbe, v skladu s splošnimi načeli odškodninske odgovornosti.

Dobavitelj odgovarja tudi za vso škodo, ki bi naročniku nastala zaradi njegovega nekvalitetno ali malomarno opravljenega ali zaradi neopravljenega dela, ki ga je dobavitelj dolžan opraviti po tej pogodbi.

~~Naročnik je v primeru neizpolnjevanja obveznosti dobavitelja ali druge odgovornosti (vključno s kršitvami, malomarnostjo, napačnim prikazovanjem ali kakršnimkoli drugim pogodbenim oziroma odškodninskim zahtevkom), upravičen do povračila škode (odškodnine) s strani dobavitelja. Skupna odgovornost dobavitelja za vse zahtevke, ki izhajajo iz ali so povezani z aparatom ali storitvijo oziroma kakorkoli drugače izhajajo iz te pogodbe, ne sme presegati zneska katerekoli dejanske neposredne škode v višini skupne pogodbene vrednosti iz 3. člena te pogodbe~~.

Naročnik je v primeru neizpolnjevanja obveznosti dobavitelja ali druge odgovornosti (vključno s kršitvami, malomarnostjo, napačnim prikazovanjem ali kakršnimkoli drugim pogodbenim oziroma odškodninskim zahtevkom), upravičen do povračila škode (odškodnine) s strani dobavitelja. Dobavitelj odškodninsko odgovarja naročniku za vse zahtevke, ki izhajajo iz predmeta pogodbe ali so povezani s predmetom pogodbe oziroma kakorkoli drugače izhajajo iz te pogodbe največ do višine celotne pogodbene vrednosti iz 3. člena te pogodbe za vse škodne primere skupaj.

Omejitev glede višine zneska odškodnine ne velja za:

a) plačila iz naslova varovanja intelektualne lastnine in

b) odškodnine za telesne poškodbe (vključno s smrtjo), materialno škodo in materialno osebno lastnino, za katero je odgovoren dobavitelj.

**SPLOŠNE DOLOČBE**

1. člen

Dobavitelj bo storitve po tej pogodbi izvedel v skladu z navodili proizvajalca aparata v skladu z veljavnimi predpisi in standardi in s skrbnostjo dobrega strokovnjaka.

Dobavitelj odgovarja za vso škodo, ki bi naročniku nastala zaradi njegovega nekvalitetno ali malomarno opravljenega ali zaradi neopravljenega dela, ki ga je dobavitelj dolžan opraviti po tej pogodbi.

1. člen

Aparat, ki je predmet te pogodbe je nov, prihaja iz tekoče proizvodnje in narejen iz standardnih prvorazrednih materialov. Aparat mora ustrezati namenu, navedenem v navodilih za uporabi in deklarirani kvaliteti na embalaži opreme.

Dobavitelj naročniku najkasneje ob predaji RTG Aparata preda:

- Tehnično dokumentacijo, ki je sestavni del tehnične mape aparata, ki se nahaja ob aparatu;

- Navodila za uporabo v slovenskem jeziku;

- Garancijsko izjavo z navedbo kontaktnih podatkov serviserjev.

Tovarniški atesti in certifikati, ki dokazujejo kakovost aparata, se predajo naročniku istočasno z dobavo.

Dobavitelj izjavlja, da oprema, ki je predmet pogodbe, odgovarja vsem veljavnim predpisom, normativom in standardom, ki veljajo v Republiki Sloveniji. Prodajalec jamči, da aparat izpolnjuje bistvene zahteve za varnost, zdravje in varovanje okolja, kot jih določajo direktive Evropske skupnosti.

Dobavitelj je dolžan naročniku zagotoviti vsa potrebna dokazila, ki jih naročnik potrebuje za varno delo ter pridobivanje dovoljenj potrebnih za delo z RTG aparatom s strani pooblaščenih inštitucij.

1. člen

Dobavitelj bo zagotavljal dobavo originalnih rezervnih delov še najmanj 10 let po dobavi RTG aparata.

1. člen

Naročnik ima pravico odstopiti od pogodbe brez odpovednega roka s pisnim obvestilom, če dobavitelj obveznosti pogodbe ne izvršuje pravočasno ali kako drugače krši določila pogodbe.

**IZSTAVITEV RAČUNA IN ROK PLAČILA**

1. člen

Dobavitelj po dobavi, postavitvi in zagonu RTG aparata ter po pisno potrjenem primopredajnem zapisniku s strani naročnika izstavi račun za dobavo aparata.

Dobavitelj naročniku izstavi račun s poročilom za pogarancijsko servisiranje in vzdrževanje aparata v 15 dneh po opravljeni storitvi.

Opravljena dela po tej pogodbi bo dobavitelj obračunal skladno z ponudbo in ponudbenimi cenami.

Naročnik se obvezuje, da bo vse storitve plačal v roku 30 dni po prejemu pravilno izstavljenega računa.

Dobavitelj izda račun naročniku Osnovno zdravstvo Gorenjske, Gosposvetska ulica 9, 4000 Kranj in doda naslov prejemnika aparata, to je OE ZD Kranj.

Vezano na določbe Zakona o opravljanju plačilnih storitev za proračunske uporabnike (Uradni list RS št. 77/2016), bo dobavitelj izdane račune in ostale spremljajoče dokumente naročniku poslal izključno v elektronski obliki (e-račun).

Naročnik je dolžan v 15 dneh račun in poročilo potrditi oziroma zavrniti. Dobavitelj mora v roku 15 dni po prejemu ugovora podati naročniku dopolnjeno poročilo. Če naročnik računa ne zavrne v roku 15 (petnajst) dni od prejema, je dolžan vsak račun plačati v roku, navedenem v pogodbi, šteto od dneva uradnega prejema računa, ki ga potrdi odgovorna oseba pogodbe, na TRR dobavitelja.

*PODIZVAJALCI (v kolikor ni podizvajalcev, se člen črta)*

1. *člen*

*Dobavitelj odgovarja ter garantira za dobro izvedbo dela v celoti. Dobavitelj v odnosu do naročnika jamči za dobro izvedbo posla v celoti, ne glede na to, ali bo delo opravil sam ali njegov podizvajalec.*

*Dobavitelj imenuje za izvedbo javnega naročila sledečega podizvajalca:*

***\_\_\_\_\_\_\_\_\_\_\_\_\_\_\_\_\_\_\_\_*** *(v nadaljnjem besedilu: podizvajalec), ki ga zastopa \_\_\_\_\_\_\_\_\_\_\_*

*matična številka: \_\_\_\_\_\_\_\_\_\_\_\_\_\_\_\_\_*

*davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_, voden pri: \_\_\_\_\_\_\_\_\_\_\_\_\_\_\_\_\_*

*Ki bo izvedel /izvajal\_\_\_\_\_\_\_\_\_\_\_\_\_\_\_\_\_\_\_\_\_\_*

*Dela bo podizvajalec izvajal v enakih rokih kot dobavitelj.*

*Pogodba s podizvajalcem je sestavni del te pogodbe in mora biti sklenjena in predložena naročniku pred oziroma ob podpisu te pogodbe. Sestavni del pogodbe je tudi soglasje podizvajalca, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.*

*Dobavitelj s to pogodbo pooblašča naročnika, da na podlagi potrjenega računa oziroma situacije neposredno plačuje podizvajalcu.*

*Dobavitelj se zavezuje, da bo prejeti račun s strani podizvajalca, skladno s sklenjeno pogodbo s podizvajalcem, po opravljeni storitvi, potrdil ali zavrnil v roku 15 dni od prejema računa, da bo zavrnitev računa obrazložil ter da se v primeru, da v tem roku predloženih dokumentov oziroma računa deloma ali v celoti ne bo potrdil oziroma jih ne bo zavrnil, štejejo ti dokumenti oziroma račun kot sprejeti in potrjeni.*

*Tekom trajanja pogodbe lahko dobavitelj podizvajalca zamenja samo s predhodnim soglasjem naročnika. Naročniku mora v 5 dneh po zamenjavi predložiti:*

*• svojo izjavo, da je poravnal vse neposredne obveznosti prvotnemu podizvajalcu,*

*• pooblastilo za plačilo opravljenih in prevzetih del neposredno novemu podizvajalcu in*

*• soglasje novega podizvajalca k neposrednemu plačilu.*

**ODGOVORNE OSEBE**

1. člen

Prevzem posla potrdijo odgovorne osebe naročnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki je tudi skrbnik pogodbe na strani naročnika. Vsa dokumentacija, ki je podlaga za izplačilo, mora biti podpisana s strani navedenih odgovornih oseb naročnika.

1. člen

Odgovorna oseba dobavitelja za izvedbo vseh pogodbenih del je \_\_\_\_\_\_\_\_\_\_\_\_\_\_\_\_\_\_\_\_\_\_.

**GARANCIJA ZA DOBRO IZVEDBO POGODBENIH OBVEZNOSTI**

1. člen

Dobavitelj je dolžan v osmih (8) dneh po podpisu pogodbe naročniku izročiti bančno garancijo za dobro izvedbo pogodbenih obveznosti v višini 10 % od skupne pogodbene vrednosti iz 3. člena te pogodbe z vključenim DDV-jem, z veljavnostjo 30 dni po roku za izpolnitev ponudnikovih pogodbenih obveznosti. V kolikor se rok izvedbe podaljša, se mora za enako obdobje podaljšati tudi rok veljavnosti bančne garancije za dobro izvedbo pogodbenih obveznosti. Bančna garancija se izda v skladu z vzorcem iz razpisne dokumentacije.

Če izvajalec v roku osmih (8) dni po obojestranskem podpisu pogodbe ne predloži bančne garancije iz prvega odstavka, se šteje, da pogodba ni veljavna.

Bančna garancija za dobro izvedbo pogodbenih obveznosti naročniku služi kot jamstvo za vestno izpolnjevanje dobaviteljevih obveznosti do naročnika v času izvajanja pogodbenih del (postavitev in zagon RTG aparata, vzdrževanje v prvih 5 letih po postavitvi).

**GARANCIJA ZA ODPRAVO NAPAK V GARANCIJSKI DOBI**

1. člen

Dobavitelj se zaveže, da bo najkasneje v osmih (8) dneh po podpisu prevzemnega zapisnika predložil naročniku bančno garancijo za odpravo napak v garancijskem roku, v višini 5 % od skupne pogodbene vrednosti iz 3. člena te pogodbe z vključenim DDV-jem. Bančna garancija za odpravo napak mora veljati še najmanj 30 dni po preteku najdaljšega garancijskega roka. V kolikor se garancijski rok podaljša, se mora za enako obdobje podaljšati tudi rok veljavnosti bančne garancije za odpravo napak v garancijskem roku. Bančna garancija se izda v skladu z vzorcem iz razpisne dokumentacije.

Predložitev bančne garancije iz prejšnjega odstavka je pogoj za uspešen prevzem del. Če dobavitelj v roku iz prejšnjega odstavka ne predloži garancije, se šteje, da prevzem ni opravljen, naročnik pa lahko uveljavi bančno garancijo za dobro izvedbo pogodbenih obveznosti.

Bančna garancija služi naročniku kot jamstvo za vestno izpolnjevanje dobaviteljevih obveznosti do naročnika v času garancijskega roka.

1. člen

Dobavitelj je za vsako zamudo, ki ni posledica višje sile ali razlogov na strani naročnika, dolžan plačati naročniku pogodbeno kazen v višini 0,1 % od skupne pogodbene vrednosti iz 3. člena (skupna vrednost z DDV) za vsak dan zamude, vendar skupaj največ 10 % od pogodbene vrednosti iz 4. člena (skupna vrednost z DDV) iz te pogodbe.

Dobavitelj se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi naročnika po tej pogodbi.

**ZAUPNOST**

1. člen

Pogodbeni stranki bosta vse medsebojne dogovore, podatke in dokumentacijo, ki bodo označeni za zaupne in bo iz vsebine mogoče sklepati, da gre za podatke zaupne narave, varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta te pogodbe.

**PROTIKORUPCIJSKA in SOCIALNA KLAVZULA**

1. člen

Upoštevaje določbe 14. člena ZIntPK (Uradni list RS, št. 69/11 - UPB2) je nična vsaka pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla

- za sklenitev posla pod ugodnejšimi pogoji

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca..

**DODATNE DOLOČBE**

1. člen

Pogodbeni stranki soglašata, da se, če s to pogodbo ni določeno drugače, za razmerje med strankama uporabljajo določila Obligacijskega zakonika.

Morebitne spremembe pogodbe so mogoče samo v dogovoru obeh strank in morajo biti sklenjene v obliki pisnega aneksa k pogodbi.

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Kranju.

1. člen

Pogodba je sklenjena z dnem, ko jo podpišeta obe pogodbeni stranki, veljati pa prične, ko dobavitelj predloži bančno garancijo za dobro izvedbo pogodbenih obveznosti ter se uporablja za vzdrževanje 5 let od prevzema RTG aparata.

Pogodba je sestavljena in podpisana v štirih enakih izvodih, od katerih prejme vsaka od pogodbenih strank po dva izvoda.

|  |  |  |
| --- | --- | --- |
| V/na \_\_\_\_\_\_\_\_\_\_\_, dne \_\_\_\_\_\_\_\_\_\_ |  | V Kranju, dne \_\_\_\_\_\_\_\_\_\_\_\_\_ |
| DOBAVITELJ: |  | NAROČNIK: |
| \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ |  | OSNOVNO ZDRAVSTVO GORENJSKE  Direktor zavoda  Jože Veternik, univ.dipl.ekon. |